cyanic-selkie/wikianc huggingface dataset:
নিকিয়ার প্রথম পরিষদ
বাইবেলের ক্যানন
অধিবেশনে বাইবেলীয় কানুন নিয়ে কোনো আলোচনা হবার রেকর্ড নেই। বাইবেলীয় কানুনের বিকাশ প্রায় সম্পূর্ণ হয়ে গিয়েছিল (অ্যান্টিলেগোমেনা নামক লিখিত পাঠ্যের ব্যতিক্রমতা সহই, যার সত্যতা বা মূল্য বিতর্কিত) মুরাটোরিয়ান ফলক লেখার সময়।
৩৩১ সালে, কনস্টানটিন চার্চ অফ কনস্টান্টিনোপলের জন্য পঞ্চাশটি বাইবেল নিয়োগ করেন, আর কিছু জানা যায় না। আসলে, এটি নিশ্চিত নয় যে, তিনি কি সমগ্র ওল্ড এবং নিউ টেস্টামেন্টের পঞ্চাশটি কপি সংগ্রহ করেন, নাকি শুধুমাত্র নিউ টেস্টামেন্টের পঞ্চাশটি কপি, নাকি শুধুমাত্র গসপেলের পঞ্চাশটি কপি। কিছু পণ্ডিত বিশ্বাস করেন যে, এই অনুরোধটি কানুন তালিকার জন্য অনুপ্রেরণা প্রদান করে। Jerome 's Prologue to Judith-এ, লেখক দাবি করেন যে জুডিথের কিতাবটি "নিকিয়ান অধিবেশনে পবিত্র ধর্মগ্রন্থের সংখ্যার মধ্যে গণনা করা হয়"।
কানুনটি নিকিয়া অধিবেশনে তৈরি করা হয়েছিল- এহেন ধারণার মূল উৎস ভলতেয়ার কে মনে করা হয়। তিনি একটি গল্পকে জনপ্রিয় করে তোলেন। গল্পে লিখেন যে, অধিবেশনের সময় একটি বেদিতে সমস্ত কিতাব স্থাপন করে যা মনমত হয়েছে তা দিয়ে বাইবেলীয় কানুন রচনা করা হয় আর যেগুলি হয়নি সেগুলি রেখে দেওয়া হয়। এই "কাল্পনিক উপাখ্যান" এর মূল উৎস হল সিনোডিকন ভেটাস, ৮৮৭ খ্রিস্টাব্দের প্রথম দিকের চার্চ কাউন্সিলগুলির একটি ছদ্ম-ঐতিহাসিক বিবরণ: "কানুনীয় এবং অপ্রামাণিক (অ্যাপোক্রিফাল) পুস্তকগুলি, এগুলি নিম্নলিখিত পদ্ধতিতে আলাদা করেছে: ঈশ্বরের ঘরে বইগুলি পবিত্র বেদীর নীচে রাখা হয়ে; তারপর পারিষদগণ প্রার্থনায় প্রভুর কাছে অনুরোধ করেন যেন অনুপ্রাণিত কাজগুলি উপরে এবং অনুপ্রেরণামূলক কাজগুলি নীচে পাওয়া যায়।"
ট্রিনিটি
প্রাথমিকভাবে নিকিয়া কাউন্সিল খ্রিস্টের ঈশ্বরত্বের সমস্যা নিয়ে কাজ করে। এক শতাব্দী পূর্বে "ট্রিনিটি" শব্দটি (গ্রীক ভাষায় Τριάς; ল্যাটিন ভাষায় trinitas) অরিজেন (১৮৫-২৫৪) ও টারটুলিয়ান (১২০-২২০) এর লেখায় ব্যবহৃত হয়, এবং সামান্য অর্থে "ডিভাইন থ্রি" এর একটি সাধারণ ধারণা পলিকার্প, ইগনাটিয়াস এবং জাস্টিন শহীদের দ্বিতীয় শতাব্দীর লেখাগুলিতে পাওয়া যায়। নিকিয়ায়, ৩৬২ সালের দিকে পিতা পুত্রের মধ্যে সম্পর্ক স্থির করার পূর্বে পবিত্র আত্মা সম্পর্কিত প্রশ্নগুলি একদমই ঠিকানাবিহীন ছিল। ৩৬০ খ্রিস্টাব্দে কনস্টান্টিনোপল অধিবেশনের আগ পর্যন্ত এই মতবাদটি পূর্ণাঙ্গ আকারে প্রণয়ন করা যায়নি। আর এর চূড়ান্ত রূপটি প্রণীত হয় ৩৮১ খ্রিস্টাব্দে, প্রাথমিকভাবে গ্রেগরি অফ নাইসার তৈরি করেন।
কনস্টানটিইন
যদিও কনস্টানটাইন কাউন্সিলের পরে একটি ঐক্যবদ্ধ চার্চ চেয়েছিলেন, তবে তিনি পরিষদে খ্রিস্টের প্রকৃতির সমজাতীয় দৃষ্টিভঙ্গি জোর করে চাপিয়ে দেননি।কনস্টানটাইনের ভূমিকা দেখুন।
কনস্টানটাইন নিজে কাউন্সিলে কোনো বাইবেল নিযুক্ত করেন নাই। তিনি ৩৩১ সালে কনস্টান্টিনোপলের চার্চগুলিতে ব্যবহারের জন্য পঞ্চাশটি বাইবেল নিযুক্ত করেছিলেন। তখন পর্যন্ত এটি একটি নতুন শহর ছিল। কমিশনকৃত বাইবেলে অন্তর্ভুক্তির জন্য বই বাছাই বা বাদ দেওয়ার ক্ষেত্রে কোনো ঐতিহাসিক প্রমাণ তার সম্পৃক্ততা নির্দেশ করে না।
চার্চের প্রতি কনস্টানটাইনের সহানুভূতিশীল আগ্রহ থাকা সত্ত্বেও, কাউন্সিল শেষে প্রায় ১১ বা ১২ বছর পর্যন্ত তিনি বাপ্তিস্ম গ্রহণ করেননি, যতটা সম্ভব পাপ থেকে মুক্তি পাওয়ার জন্য বাপ্তিস্ম বন্ধ রেখেছিলেন।
রোমের বিশপের ভূমিকা
প্রোটেস্ট্যান্ট ধর্মতাত্ত্বিক ফিলিপ শ্যাফের মতে, "নিকিয় ফাদারগণ এই নতুন কিছু হিসেবে কানুনটি পাস করেন নি, বরং কেবল চার্চ ঐতিহ্যের ভিত্তিতে একটি বিদ্যমান সম্পর্ক নিশ্চিত করার জন্য প্রবর্তন করেন; এবং এটি, আলেকজান্দ্রিয়ার বিশেষ উল্লেখ সহকারে, সেখানে বিদ্যমান সমস্যাগুলির সমাধানকল্পে প্রবর্তন করা হয়। রোমের নাম শুধুমাত্র শোভাবর্ধনের জন্য রোমের নামে তৈরি করা হয়; আর অ্যান্টিওক এবং অন্যান্য সমস্ত এপার্কি ও প্রদেশগুলি তাদের স্বীকৃত অধিকার সুরক্ষিত করেছিল। আলেকজান্দ্রিয়া, রোম এবং অ্যান্টিওকের ধর্মাধ্যক্ষত্ব কে যথেষ্ট সমান স্তরে রাখা হয়।" এইভাবে, শ্যাফের মতে, আলেকজান্দ্রিয়ার বিশপের, মিশর, লিবিয়া এবং পেন্টাপোলিস প্রদেশগুলির উপর আইনি এখতিয়ার ছিল, ঠিক যেমন রোমের বিশপের তার নিজস্ব ডায়োসিসের উপর কর্তৃত্ব ছিল।"
তবে, জেমস এফ. লাফলিনের মতে, একটি বিকল্প রোমান ক্যাথলিক ব্যাখ্যা পাওয়া যায়। তাতে পাঁচটি ভিন্ন ভিন্ন যুক্তি রয়েছে, যেগুলো যথাক্রমে বাক্যের ব্যাকরণগত কাঠামো থেকে, ধারণার যৌক্তিক ক্রম থেকে, ক্যাথলিক উপমা থেকে, বাইজেন্টাইন পাদ্রিতন্ত্রের গঠনের প্রক্রিয়ার সাথে তুলনা থেকে, এবং সনাতনীদের কর্তৃত্ব থেকে কানুনের বিকল্প মাফহুমের পক্ষে আঁকা হয়েছে। এই ব্যাখ্যা অনুসারে, কানুন রোমের বিশপের ভূমিকা প্রদর্শন করে যখন তিনি, তার কর্তৃত্ববলে, অন্যান্য পাদ্রিদের আইনি এখতিয়ার নিশ্চিত করেন—ইহা এমন ব্যাখ্যা যা পোপের রোমান ক্যাথলিক মাফহুমের সাথে সঙ্গতিপূর্ণ। এর ফলে, আলেকজান্দ্রিয়ার বিশপ, মিশর লিবিয়া এবং পেন্টাপোলিসের উপর সভাপতিত্ব করেন, যেখানে অ্যান্টিওকের বিশপ "ওরিয়েন্সের মহান ডায়োসিস জুড়ে একই রকম কর্তৃত্ব উপভোগ করছিলেন" এবং সবাই রোমের বিশপের কর্তৃত্বাধীন ছিল। লাফলিনের কাছে, উহাই ছিল আলেকজান্দ্রিয়া এবং অ্যান্টিওকের দুই মেট্রোপলিটন বিশপের সাথে সম্পর্কিত একটি বিষয়ে রোমান বিশপের প্রথাকে আহ্বান করার একমাত্র সম্ভাব্য কারণ যার জন্য।
যদিও, প্রোটেস্ট্যান্ট এবং রোমান ক্যাথলিক ব্যাখ্যাগুলি ঐতিহাসিকভাবে অনুমান করে যে, কানুনে চিহ্নিত কতেক বা সমস্ত বিশপ পরিষদের সময় তাদের নিজ নিজ ডায়োসিসের সভাপতিত্ব করেন— ইতালির ডায়োসিসের উপর রোমের বিশপ; যেমনটা শ্যাফেরও মত, অরিয়েন্সের ডায়োসিসের উপর অ্যান্টিওকের বিশপ; যেমনটা লাফলিনের দাবী, এবং কার্ল জোসেফ ভন হেফেলের মতে, মিশরের ডায়োসিসের উপরে আলেকজান্দ্রিয়ার বিশপ সভাপতিত্ব করেন। হেফেলের মতে, পরিষদে আলেকজান্দ্রিয়াকে "মিশরের পুরো (বেসামরিক) ডায়োসিস" এর দায়ভার নিযুক্ত করে। তবুও সেই অনুমানগুলি মিথ্যা প্রমাণিত হয়েছে। কাউন্সিলের সময়ে, মিশরের ডায়োসিস বিদ্যমান ছিল কিন্তু আলেকজান্দ্রিয়ার ডায়োসিস নামে পরিচিত ছিল ( যা ১ম শতাব্দীতে সেন্ট মার্ক দ্বারা প্রতিষ্ঠিত হয়), তাই কাউন্সিল এটি আলেকজান্দ্রিয়া হিসেবে অর্পণ করতে পারত। অ্যান্টিওক এবং আলেকজান্দ্রিয়া উভয়ই অরিয়েন্সের সিভিল ডায়োসিসের মধ্যে অবস্থিত ছিল, অ্যান্টিওক প্রধান মহানগর ছিল, কিন্তু কেউই পুরোটা পরিচালনা করেনি। একইভাবে, রোম এবং মিলান উভয়ই ইতালির সিভিল ডায়োসিসের মধ্যে অবস্থিত ছিল, তন্মধ্যে মিলান ছিল প্রধান মহানগর।
কানুন ৬ এর সাথে সম্পর্কিত এই ভৌগোলিক সমস্যাটি প্রোটেস্ট্যান্ট লেখক টিমোথি এফ. কফম্যান কর্তৃক গুরুত্বারোপ করা হয়। ধারণাটির ফলে সৃষ্ট নৈরাজ্যবাদের সংশোধনকল্পে প্রত্যেক বিশপই পরিষদের সময় এক একটি পুরো ডায়োসিসের নেতৃত্ব করেন। কফম্যানের মতে, যেহেতু মিলান এবং রোম উভয়ই ইতালির ডায়োসিসের মধ্যে অবস্থিত ছিল এবং অ্যান্টিওক এবং আলেকজান্দ্রিয়া উভয়ই ওরিয়েন্সের ডায়োসিসের মধ্যে অবস্থিত ছিল, তাই রোম এবং আলেকজান্দ্রিয়ার মধ্যে একটি প্রাসঙ্গিক এবং "গঠনগত একতা" সমবেত বিশপদের কাছে সহজেই সুস্পষ্ট ছিল: উভয়কেই একই ডায়োসিস ভাগ করার জন্য তৈরি করা হয়, যার মধ্যে কো প্রধান মেট্রোপলিই ছিল না। ২৯৩ সালে ডায়োক্লেটিয়ান সাম্রাজ্যের পুনর্বিন্যাস করার পর থেকে ইতালির মধ্যে রোমের এখতিয়ারে শহর সংলগ্ন কয়েকটি প্রদেশের পরিপ্রেক্ষিতে সংজ্ঞায়িত করা হয়, যেমনটা কানুনের প্রাচীনতম ল্যাটিন সংস্করণ ইঙ্গিত করে।
ইতালির মধ্যে রোমান এবং মিলানিজ এখতিয়ারের প্রাদেশিক ব্যবস্থা এ কারণে একটি প্রাসঙ্গিক নজির ছিল, এবং পরিষদের মুখোমুখি সমস্যাটির একটি প্রশাসনিক সমাধান প্রদান করে- যথা, ওরিয়েন্সের ডায়োসিসের মধ্যে আলেকজান্দ্রিয়ান এবং অ্যান্টিওকিয়ান এখতিয়ারকে কীভাবে সংজ্ঞায়িত করা যায়। কানুন ৬-এ, কাউন্সিল অ্যান্টিওকের এখতিয়ারের অধীন বেশিরভাগ ডায়োসিস ছেড়ে দেয় এবং আলেকজান্দ্রিয়ায় ডায়োসিসের কয়েকটি প্রদেশকে বরাদ্দ করে, "যেহেতু রোমের বিশপের জন্যও এটি প্রথাগত।"
প্রাথমিক উৎস
Note: NPNF2 =  <cite class="citation cs2">), Nicene and Post-Nicene Fathers, Second Series, Christian Classics Ethereal Library, see also Nicene and Post-Nicene Fathers
আদিয়াবাদ ইউনিয়ন
আদিয়াবাদ ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
ইরাকে শিশুশ্রম
দারিদ্র্য, সহিংসতা ও জোরপূর্বক স্থানচ্যুত হওয়ার কারণে ইরাকে শিশুশ্রম বেড়েছে। জাতিসংঘ শিশু তহবিলের (ইউনিসেফ) ২০১৬ সালের একটি প্রতিবেদনের ভিত্তিতে পারিবারিক আয় হ্রাস, সহিংসতা এবং বাস্তুচ্যুত হওয়ার কারণে অর্ধ মিলিয়নেরও বেশি শিশু কাজ করছে। প্রতিবেদনে ইঙ্গিত করা হয়েছে যে প্রতিবেদনের সময় কাজ করা শিশুদের সংখ্যা ১৯৯০ সাল থেকে ৫৭৫,০০০ -এরও বেশি বেড়েছে। ইরাকি শ্রম আইনের অনুচ্ছেদ ৬, অধ্যায় ৩ -এ বলা হয়েছে যে চাকরির জন্য সর্বনিম্ন বয়স ১৫ বছর। ১৯৮৯ সালের শিশু অধিকার বিষয়ক আন্তর্জাতিক কনভেনশন অনুসারে, ১৮ বছরের কম বয়সী প্রত্যেককেই শিশু হিসাবে বিবেচনা করা হয়, যার বিশেষ সুরক্ষা এবং যত্ন থাকতে হবে। [ ইরাকি শ্রম আইনের অনুচ্ছেদ ৬, অধ্যায় ৩ -এ বলা হয়েছে যে চাকরির জন্য সর্বনিম্ন বয়স ১৫ বছর। ১৯৮৯ সালের শিশু অধিকার বিষয়ক আন্তর্জাতিক কনভেনশন অনুসারে, ১৮ বছরের কম বয়সী প্রত্যেককেই শিশু হিসাবে বিবেচনা করা হয় যার বিশেষ সুরক্ষা এবং যত্ন থাকতে হবে।
আইএসআইএস যুদ্ধ
২০১৪ সালের মধ্যে, যখন আইএসআইএস উত্তর ও পশ্চিমা ইরাকের বৃহৎ অঞ্চলের নিয়ন্ত্রণ নিয়েছিল এবং ২০১৬ সালের প্রায় ১০ শতাংশ ইরাকি শিশু (১.৫ মিলিয়নেরও বেশি) সহিংসতার কারণে বাড়ি ছেড়ে পালিয়েছিল। ফলস্বরূপ, ২০ শতাংশ স্কুল বন্ধ হয়ে যায় ৩.৫ মিলিয়ন শিশু স্কুলে যেতে অক্ষম।
ইরাকের শ্রম আইন
ইরাকি শ্রম আইনের অনুচ্ছেদ ৬, অধ্যায় ৩ -এ বলা হয়েছে যে চাকরির জন্য সর্বনিম্ন বয়স ১৫ বছর। ১৯৮৯ সালের শিশু অধিকার বিষয়ক আন্তর্জাতিক কনভেনশন অনুসারে, ১৮ বছরের কম বয়সী প্রত্যেককেই শিশু হিসাবে বিবেচনা করা হয় যার বিশেষ সুরক্ষা এবং যত্ন থাকতে হবে।
আগামিডে
আগামিডে হল আফ্রিকা, এশিয়া, অস্ট্রেলিয়া এবং দক্ষিণ ইউরোপের কয়েকটি দেশীয় ইগুয়ানিয়ান টিকটিকির ৩০০ টিরও বেশি প্রজাতির একটি পরিবার । এদের মধ্যে অনেক প্রজাতিকে সাধারণত ড্রাগন বা টিকটিকি বলা হয়।
বিবরণ
আগামিডে হলো একটি পরিবারের প্রাণীগুলির নাম, যা বিপরীততম আগামী মসৃণ হাড় ধারণ করে। এই পরিবারের প্রাণীগুলি বিভিন্ন প্রজাতির পাখির মতো দেখতে পাওয়া যায়, তবে সাধারণত এগুলি অস্থায়ী কণ্ঠধারী উদ্ভিদ।
আগামিডে পরিবারের প্রাণীগুলি সাধারণত অস্থায়ী প্রাণীদের মতো সূর্যের আলোর উপরে অধিকাংশ সময় চলাচল করে। এগুলি বিশ্বব্যাপী পরিবার হিসাবে পরিচিত এবং প্রতিটি প্রজাতি বিশেষ বৈশিষ্ট্যসম্পন্ন হতে পারে।
এই পরিবারের সদস্যদের বড় হাড়, শক্তিশালী পা এবং লম্বা লম্বা বিপরীততম পিঠ থাকে। অনেক প্রজাতির মধ্যে সবুজ, হলুদ বা কালো রং পাওয়া যায়। চোখ সাধারণত বৃহৎ এবং সবজাতেই প্রাণীগুলির উপরে ছড়িয়ে থাকে।
গণপ্রজাতন্ত্রী মলোসশিয়া
মলোসশিয়া বা গণপ্রজাতন্ত্রী মলোসশিয়া একটি ক্ষুদ্র দেশ যার প্রতিষ্ঠাতা হচ্ছে কেভিন বাউঘ। এবং এটা নেভাদার ডেটনে অবস্থিত। যদিও গণপ্রজাতন্ত্রী মলোসশিয়াকে দেশ হিসেবে দাবী করা হয় কিন্তু যুক্তরাষ্ট্র বা অন্য কোন দেশ আনুষ্ঠানিকভাবে একে দেশ হিসেবে স্বীকৃতি দেয় নাই।
০.০১ একর জমির উপর স্থাপিত বাউঘের বাড়ি যা গভর্নমেন্ট হাউজ নামে পরিচিত এবং পার্শ্ববর্তী ১.৩ একর অঞ্চল নিয়ে দেশটি গঠিত। মলোসশিয়া শব্দটি স্প্যানিশ শব্দ মররো থেকে এসেছে যা অর্থ ছোট পাথুরে পাহাড়।
দাবী
গণপ্রজাতন্ত্রী মলোসশিয়া যুক্তরাষ্ট্রের মাঝে অবস্থিত একটি স্বাধীন দেশ হিসেবে দাবী করে। এবং একটি স্বাধীন দেশের মত সরকার ব্যবস্থা প্রণয়ন করেছে। ২০০২ সালে মলোসশিয়া সমলিঙ্গিক বিবাহকে বৈধ ঘোষণা করেছে।
পঞ্চম বিক্রমাদিত্য
পঞ্চম বিক্রমাদিত্য (রাজত্বকাল: ১০০৮–১০১৫ খ্রিস্টাব্দ) রাজা সত্যাশ্রয়ের পরে পশ্চিম চালুক্য সিংহাসনে আরোহণ করেন। তাঁর জন্মগত নাম ছিল দশবর্মণ (ওরফে যশোবর্মণ)। তিনি ছিলেন এই রাজবংশের প্রতিষ্ঠাতা দ্বিতীয় তৈলপ ও তাঁর পত্নী ভাগ্যবতীর কনিষ্ঠ পুত্র। সত্যাশ্রয়ের ভ্রাতুষ্পুত্র পঞ্চম বিক্রমাদিত্যের নাতিদীর্ঘ রাজত্বকাল ছিল ঘটনাবিরল। তাঁর পরে তাঁর ভ্রাতা দ্বিতীয় জয়সিংহ ১০১৫ খ্রিস্টাব্দে সিংহাসনে আরোহণ করেন।
ভবভূষণ মিত্র
ভবভূষণ মিত্র (ছদ্মনাম স্বামী সত্যানন্দ পুরি) (Bhavabhushan Mitra, বা Bhaba Bhusan Mitter) (১৮৮১–২৭ জানুয়ারি, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী যিনি সমাজকর্মী থেকে মুক্তিসংগ্রামী হয়েছিলেন।
তিনি আলিপুর বোমা মামলায় অভিযুক্ত হলেও মামলা চলাকালীন বেশ কিছুদিন আত্মগোপন করে থাকতে সমর্থ হন। পরে মুম্বাই বন্দরে গ্রেপ্তার হন এবং একটি অতিরিক্ত মামলার রায়ে তার দ্বীপান্তর হয়। পরবর্তীকালে মূলত সন্ন্যাসীর জীবনযাপন করলেও স্বাধীনতা আন্দোলনের বহু কর্মীকে তিনি প্রত্যক্ষ ও পরোক্ষভাবে প্রেরণা যুগিয়েছেন।
জন্ম ও শিক্ষাজীবন
ভবভূষণ মিত্রের জন্ম যশোর জেলার বলরামপুরে।
নই কাহানি
নই কাহানি একটি বলিউড চলচ্চিত্র। এটি ১৯৪৩ সালে মুক্তি পেয়েছিল।
ক্যাপোটি (চলচ্চিত্র)
ক্যাপোটি ২০০৫ সালে মুক্তিপ্রাপ্ত ও বিখ্যাত লেখক ট্রুম্যান ক্যাপোটির উপর নির্মিত একটি জীবনীধর্মী চলচ্চিত্র। বেনেট মিলার ছবিটি পরিচালনা করেছেন। ১৯৬৬ সালে প্রকাশিত ক্যাপোটির বাস্তব কাহিনীমূলক বা নন-ফিকশন গ্রন্থ ইন কোল্ড ব্লাড-এ বর্ণিত ঘটনা এ ছবিতে চিত্রায়িত হয়েছে। ফিলিপ সিমোর হফম্যান ক্যাপোটি চরিত্রে অসাধারণ অভিনয়ের জন্য সমালোচকদের প্রশংসা লাভ করেন। এজন্য তিনি অস্কার-সহ বিভিন্ন পুরস্কার লাভ করেন। জেরাল্ড ক্লার্কের ১৯৮৮ সালের গ্রন্থ ক্যাপোটি অবলম্বনে ছবিটি নির্মিত হয়েছে।  প্রধানত ২০০৪ সালের শরতে ম্যানিটোবায় ছবিটির দৃশ্য ধারণ করা হয়। ২০০৫ সালের ৩০ সেপ্টেম্বর ক্যাপোটির জন্মদিনে ছবিটি মুক্তি পায়।
কাহিনীসংক্ষেপ
ক্যাপোটি ক্যান্সাসের উদ্দেশ্যে যাত্রা শুরু করেন। তার সঙ্গে আছেন শৈশবের বান্ধবী নেলি হার্পার লি। তিনি ক্লাটার পরিবারের সঙ্গে সংশ্লিষ্টদের সাক্ষাৎকার নিতে চান। নেলি তাকে সহযোগিতা করবেন। অ্যালভিন ডিউয়ি ক্যান্সাস তদন্ত ব্যুরোর কর্মকর্তা এ মামলাটি সমাধানের দায়িত্ব পেয়েছেন। ক্যাপোটিকে তিনি প্রথমে পাত্তাই দেন না। কিন্তু ডিউয়ির স্ত্রী মেরি ক্যাপোটির লেখার একজন ভক্ত।  তিনি তার স্বামীকে ক্যাপোটি ও লি-কে নৈশভোজের আমন্ত্রণের অনুরোধ জানান।
ক্যাপোটির চলচ্চিত্রবিষয়ক গল্প মেরিকে বিমোহিত করে। একসময় তার স্বামীরও ক্যাপোটির প্রতি মন গলতে শুরু করে। একসময় তিনি হত্যাকাণ্ডের শিকার ব্যক্তিদের আলোকচিত্র ক্যাপোটিকে দেখতে দেন। যখন খুনের সন্দেহভাজন অপরাধী পেরি স্মিথ ও রিচার্ড ডিক হ্যাকক ধরা পড়ে, তখন ডিউয়ি, লি আর ক্যাপোটি রাতের খাবার খাচ্ছিলেন। অভিযুক্তদের যে কারাগারে রাখা হয়েছে, সেখানে ক্যাপোটি তোষামোদি, ঘুষ প্রদান ও মানবচরিত্রের অন্তর্দৃষ্টির বিশ্লেষণের মাধ্যমে সহজেই পৌঁছে যায়।
ক্যাপোটি পেরি স্মিথের সঙ্গে সখ্য গড়ে তুলেন। তিনি উইলিয়াম শনকে বলেন, এই হত্যাকাণ্ডের গল্প নিয়ে তিনি একটি পূর্ণাঙ্গ বই লিখতে চান। ওয়ার্ডেন মার্শাল ক্রাচকে ঘুষ দিয়ে তিনি নিয়মিত অপরাধীদের সান্নিধ্যে আসতে থাকেন।
ক্যাপোটি স্মিথ ও তার জীবন সম্পর্কে জেনে সমস্ত সময় অতিবাহিত করেন। কিন্তু মাঝখানে এক বছর তিনি স্পেন ও মরক্কো গিয়ে বইয়ের প্রথম তিন অংশ লিখেন। তার সাথে ছিলেন সহচর জ্যাক ডানফি।
হায়ার
হায়ার গ্রুপ কর্পোরেশন হল একটি চীনা বহুজাতিক গৃহস্থালী যন্ত্রপাতি এবং ভোক্তা ইলেকট্রনিক্স কোম্পানি যার সদর দপ্তর কিংডাও, শানতুং এ। এটি রেফ্রিজারেটর, এয়ার কন্ডিশনার, ওয়াশিং মেশিন, ড্রাইয়ার, মাইক্রোওয়েভ ওভেন, মোবাইল ফোন, কম্পিউটার এবং টেলিভিশন সহ পণ্য নকশা প্রণয়ন, বিকাশ, উত্পাদন এবং বিক্রি করে। হায়ার স্মার্ট হোম নামে গৃহস্থালী যন্ত্রপাতি ব্যবসার সাতটি বৈশ্বিক মার্কা রয়েছে – হায়ার, ক্যাসার্ট, লিডার, জিই অ্যাপ্লায়েন্সেস, ফিশার অ্যান্ড পেকেল, অ্যাকোয়া এবং ক্যান্ডি।
ইউরোমনিটরের প্রকাশিত তথ্য অনুসারে, ২০০৯ থেকে ২০১৮ সাল পর্যন্ত টানা ১০ বছর হায়ার ছিল বিশ্বব্যাপী এক নম্বর মার্কা। হায়ার মার্কাটি ২০১৯ সালে ব্র্যান্ডজেড দ্বারাও স্বীকৃত হয়েছিল বিশ্বের সবচেয়ে মূল্যবান আইওটি ইকোসিস্টেম মার্কা হিসেবে যার মার্কার মূল্য $১৬.৩ বিলিয়ন। ২০১৯ সালে, হায়ার স্মার্ট হোম $২৭.৭ বিলিয়ন আয় করে ফরচুনের গ্লোবাল ৫০০ তালিকায় ৪৪৮তম স্থানে ছিল।
তথ্যসূত্র
<references group="" responsive="0">
বিবাহপূর্ব যৌনতা
বিবাহপূর্ব যৌনতা হল যৌন কার্যকলাপ যা বিবাহের আগে লোকেরা অনুশীলন করে। বিবাহপূর্ব যৌনতাকে একটি নৈতিক সমস্যা হিসাবে বিবেচনা করা হয় যা অনেক সংস্কৃতিতে নিষিদ্ধ এবং এটিকে অনেক ধর্মের দ্বারা একটি পাপ হিসাবেও বিবেচনা করা হয়। ১৯৬০-এর দশকের যৌন বিপ্লবের পর থেকে, এটি কিছু উদারবাদী আন্দোলন দ্বারা গৃহীত হয়েছে, বিশেষ করে পশ্চিমা দেশগুলিতে। বৈশ্বিক নৈতিকতার উপর একটি ২০১৪ পিউ সমীক্ষায় দেখা গেছে যে মালয়েশিয়া, জর্ডান, পাকিস্তান এবং মিশরের মতো "মুসলিম সংখ্যাগরিষ্ঠ দেশগুলিতে" বিবাহপূর্ব যৌনতা বিশেষভাবে অগ্রহণযোগ্য বলে বিবেচিত হয়েছিল, প্রতিটিরই ৯০% এর বেশি লোকের অসম্মতি রয়েছে, যখন পশ্চিম ইউরোপীয় দেশগুলির লোকেরা সবচেয়ে বেশি গ্রহণ করেছিল, স্পেন, জার্মানি এবং ফ্রান্সে ১০% এরও কম অসম্মতি প্রকাশ করেছিল৷
সংজ্ঞা
অর্থ তখন থেকে পরিবর্তিত হয়েছে বিয়ের আগে একজন ব্যক্তির যে কোনও যৌন সম্পর্কের উল্লেখ করা এবং জড়িত ব্যক্তিদের সম্পর্কের উপর জোর দেওয়া। সংজ্ঞাটিতে কিছুটা অস্পষ্টতা রয়েছে। এটা স্পষ্ট নয় যে ব্যক্তিদের মধ্যে যৌন সম্পর্ক বৈধভাবে বিবাহ করা থেকে নিষিদ্ধ বা বিবাহে অনিচ্ছুক ব্যক্তির যৌন সম্পর্ককে বিবাহপূর্ব বিবেচনা করা হবে কিনা।
বিবাহপূর্ব যৌনতার জন্য বিকল্প শর্তাবলী প্রস্তাব করা হয়েছে, যার মধ্যে রয়েছে অ-বৈবাহিক যৌনতা (যা ব্যভিচারের সাথে ওভারল্যাপ হয়), যুবককালীন যৌনতা, কিশোরকালীন যৌনতা এবং তরুণ-প্রাপ্তবয়স্ক যৌনতা। এই পদগুলির মধ্যেও কিছুটা অস্পষ্টতার রয়েছে, কারণ যৌনতার সংজ্ঞা ব্যক্তি থেকে ব্যক্তিতে আলাদা।
ব্যাপকতা
আধুনিক পাশ্চাত্য সংস্কৃতিতে, বিয়ের আগে যৌনতা বর্জনের সামাজিক মূল্য হ্রাস পেয়েছে। ঐতিহাসিকভাবে, মানুষের একটি উল্লেখযোগ্য অংশ বিবাহপূর্ব যৌনতায় লিপ্ত ছিল, যদিও এটি স্বীকার করতে ইচ্ছুক সংখ্যা সবসময় বেশি ছিল না। মার্কিন যুক্তরাষ্ট্রে পরিচালিত একটি সমীক্ষায়, ১৯১০ সালের আগে জন্মগ্রহণকারী ৬১ শতাংশ পুরুষ এবং ১২ শতাংশ নারী বিবাহপূর্ব যৌনতার কথা স্বীকার করেছেন; এই লিঙ্গ বৈষম্য যৌন ক্রিয়াকলাপে লিপ্ততা সংক্রান্ত সাংস্কৃতিক দ্বৈত মান বা পুরুষের ঘন ঘন পতিতালয়ে যাওয়া থেকে সৃষ্ট হতে পারে।
১৯২০-এর দশক থেকে শুরু করে, এবং বিশেষ করে দ্বিতীয় বিশ্বযুদ্ধের পরে, বিবাহপূর্ব যৌনতা আরও সাধারণ হয়ে ওঠে, বিশেষ করে মহিলাদের মধ্যে। ২০ শতকের শেষের দিকে, ৭৫ থেকে ৮০ শতাংশ মার্কিন ২২ বছর বয়সের আগে যোনি সহবাসের অভিজ্ঞতা লাভ করেছিল। বিয়ের সময় ক্রমবর্ধমান মধ্য বয়স এবং দক্ষ গর্ভনিরোধকগুলির ব্যাপক প্রাপ্যতা সহ অনেকগুলি কারণকে এর জন্য দায়ী করা হয়েছে।
২০০১ সালের ইউনিসেফের জরিপ অনুসারে, উপলব্ধ ডেটা সহ ১২টি উন্নত দেশের মধ্যে ১০টিতে, দুই-তৃতীয়াংশেরও বেশি যুবক তাদের কিশোর বয়সে যৌন মিলন করেছে। ডেনমার্ক, ফিনল্যান্ড, জার্মানি, আইসল্যান্ড, নরওয়ে, যুক্তরাজ্য এবং মার্কিন যুক্তরাষ্ট্রে অনুপাত ৮০% এর বেশি। অস্ট্রেলিয়া, যুক্তরাজ্য এবং মার্কিন যুক্তরাষ্ট্রে, প্রায় ২৫% ১৫ বছর বয়সী এবং ৫০% ১৭ বছর বয়সী যৌনমিলন করে। ২০০৫ সালের কায়সার ফ্যামিলি ফাউন্ডেশন মার্কিন কিশোর-কিশোরীদের উপর করা একটি গবেষণায়, ২৯% কিশোর-কিশোরী যৌনতার জন্য চাপ অনুভব করে, ৩৩% যৌন সক্রিয় কিশোর-কিশোরীরা রিপোর্ট করেছে যে "এমন একটি সম্পর্কের মধ্যে থাকা যেখানে তারা অনুভব করেছিল যে জিনিসগুলি খুব দ্রুত যৌনতার সাথে চলছে" এবং ২৪% "এমন কিছু যৌনতা করেছে যা তারা সত্যিই করতে চায় না।" বেশ কিছু জরিপ মেয়ে এবং ছেলে উভয়কেই যৌন মিলনে উৎসাহিত করার একটি কারণ হিসেবে সমবয়সীদের চাপকে নির্দেশ করে।
পাবলিক হেলথ রিপোর্টে ২০০৭ সালের একটি নিবন্ধ অনুসারে, বেশিরভাগ মার্কিন বিবাহপূর্ব যৌনতা করেছে। এটি বর্তমান তরুণ প্রাপ্তবয়স্কদের জন্য সত্য এবং ১৯৫০-এর দশকের শেষের দিকে এবং ১৯৬০-এর দশকের শুরুতে তরুণ প্রাপ্তবয়স্কদের জন্যও সত্য। ন্যাশনাল সার্ভে অফ ফ্যামিলি গ্রোথ থেকে পাওয়া তথ্য ইঙ্গিত দেয় যে ২০০২ সালে, ৭৭% মার্কিন ২০ বছর বয়সের মধ্যে সেক্স করেছিল এবং সেই শতাংশের মধ্যে ৭৫% বিবাহপূর্ব যৌনতা করেছিল। তুলনায়, ১৯৬৪ থেকে ১৯৯৩ সালের মধ্যে ১৫ বছর বয়সী মহিলাদের মধ্যে, প্রায় ৯১% ৩০ বছর বয়সের মধ্যে বিবাহপূর্ব যৌন সম্পর্ক করেছিল। ১৯৫৪ থেকে ১৯৬৩ সালের মধ্যে যে সমস্ত মহিলারা ১৫ বছর বয়সী, তাদের মধ্যে ৮২% ৩০ বছর বয়সের মধ্যে বিবাহপূর্ব যৌন সম্পর্ক স্থাপন করেছে। উপরন্তু, ১৯৮৮-১৯৯৬-এর সাধারণ সামাজিক সমীক্ষাকে ২০০৪-২০১২-এর সাথে তুলনা করার সময়, গবেষকরা দেখেছেন যে ২০০৪-২০১২-এর অংশগ্রহণকারীরা ১৮ বছর বয়সে বেশি যৌন সঙ্গীর বা ঘন ঘন যৌনতার রিপোর্ট করেননি। তদ্ব্যতীত, বর্তমান যুগের সাথে আগের যুগের যৌন আচরণে কোন উল্লেখযোগ্য পরিবর্তন নেই বলে মনে হয়। যাইহোক, বর্তমান যুগের উত্তরদাতারা স্ত্রী বা নিয়মিত সঙ্গীর সাথে যৌন সম্পর্কের রিপোর্ট করার চেয়ে নৈমিত্তিক ডেট বা বন্ধুর সাথে যৌন সম্পর্কের রিপোর্ট করার প্রবনতা বেশি। ১৯৪৩ থেকে ১৯৯৯ সাল পর্যন্ত, বিবাহপূর্ব যৌনতার প্রতি দৃষ্টিভঙ্গি এমনভাবে পরিবর্তিত হয়েছে যে যুবতী মহিলাদের অনুমোদনের হার ১২% থেকে বেড়ে ৭৩% এবং যুবক পুরুষদের মধ্যে ৪০% থেকে বেড়ে ৭৯% হয়েছে। এই সময়ে মানুষের যৌন অপরাধবোধও কমে যায়। ২০০৫ সালের হিসাবে, ২৫% এরও কম লোক বিশ্বাস করে যে বিবাহপূর্ব যৌনতা "সর্বদা বা প্রায় সর্বদা" ভুল।
পদুম বরুয়া
'পদুম বরুয়া (পদুম বরুৱা) অসমের একজন প্রসিদ্ধ সংগীত ও চলচ্চিত্র পরিচালক। তিনি পরিচালনা করা অসমীয়া চলচ্চিত্রের নাম গঙা চিলনীর পাখি।১৯৭৬ সনে চলচ্চিত্রটি মুক্তি লাভ করে। ২৫ জুলাই ২০০৬ সনে নিজ বাসগৃহে তার মৃত্যু হয়।
১৩২৭
অক্টোবর-ডিসেম্বর
Yo
সুজান টাইরেল
সুজান টাইরেল (Susan Tyrrell; জন্ম: সুজান জিলিয়ান ক্রিমার, ১৮ মার্চ ১৯৪৫ - ১৬ জুন ২০১২) ছিলেন একজন মার্কিন অভিনেত্রী। তিনি ১৯৬০-এর দশকে নিউ ইয়র্ক সিটিতে ব্রডওয়ে ও অফ-ব্রডওয়ে মঞ্চে কাজের মধ্য দিয়ে তার অভিনয় জীবন শুরু করেন। তার প্রথম চলচ্চিত্র শুট আউট (১৯৭১)। তিনি জন হিউস্টনের ফ্যাট সিটি (১৯৭২) চলচ্চিত্রে উমা লি গ্রির চরিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তিনি অ্যান্ডি ওয়ারলের ব্যাড (১৯৭৭) চলচ্চিত্রে তার কাজের জন্য শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কার লাভ করেন। তিনি ক্রাই বেবি (১৯৯০) চলচ্চিত্রে অভিনয় করে এলজিবিটি সম্প্রদায়ের কাছে জনপ্রিয় হয়ে ওঠেন।
প্রারম্ভিক জীবন
টাইরেল ১৯৪৫ সালের ১৮ই মার্চ ক্যালিফোর্নিয়ার সান ফ্রান্সিস্কোতে জন্মগ্রহণ করেন। তার জন্মনাম সুজান জিলিয়ান ক্রিমার। তার মাতা জিলিয়ান টাইরেল (১৯১৩-২০১২) ছিলেন ব্রিটিশ এবং পিতা জন ক্রিমার ছিলেন মার্কিনী। তার মাতা ১৯৩০ ও ১৯৪০-এর দশকে চীন ও ফিলিপাইনে ডিপ্লোমেটিক কর্পসের সদস্য ছিলেন। তার পিতা উইলিয়াম মরিস এজেন্সির প্রতিনিধি ছিলেন, যিনি লিও ক্যারিলো, লরেট্টা ইয়ং, এড উইন ও ক্যারল লমবার্ডের প্রতিনিধিত্ব করতেন।
টাইরেলের শৈশব কাটে কানেটিকাটের নিউ ক্যানানে। তিনি পড়াশোনায় দুর্বল ছিলেন এবং কৌশোরে তার মায়ের নিকট থেকে দূরে সরে যান। তার পিতার পরিচয়ের সূত্রে তিনি সামার স্টকে ও স্থানীয় মঞ্চে কাজ শুরু করেন। ১৯৬৩ সালে নিউ ইয়র্ক সিটিতে আর্ট কার্নি অভিনীত হাস্যরসাত্মক টাইম আউট ফর জিঞ্জার নাটকে কাজ করেন। তার পিতা লুক ম্যাগাজিনকে তার এই নাটকের সফরকে অনুসরণ করতে অনুরোধ করেন, কিন্তু তিনি মৌমাছির হুলের প্রভাবে কিছুদিনের মধ্যেই মারা যান।
কর্মজীবন
টাইরেলের ব্রডওয়ে মঞ্চে অভিষেক ঘটে ১৯৬৫ সালে হাস্যরসাত্মক ক্যাকটাস ফ্লাওয়ার নাটক দিয়ে। তিনি লিংকন সেন্টারের রিপারটরি থিয়েটারের সদস্য হিসেবে ১৯৬৮ সালে লি জে. কব অভিনীত কিং লিয়ার, উইলিয়াম গিবসনের আ ক্রাই অব প্লেয়ার্স, ১৯৬৯ সালে দ্য টাইম অব ইওর লাইফ নাটকের পুনরুজ্জীবিতকরণে এবং ১৯৭০ সালে ক্যামিনো রিল নাটকে অভিনয় করেন। অফ-ব্রডওয়ে মঞ্চে টাইরেল ১৯৬৭ সালে ল্যান্ডফোর্ড উইলসনের দ্য রাইমার্স অব এল্ডরিচ ও ১৯৭৯ সালে আমেরিকান প্লেস থিয়েটারে ফাদার্স ডে নাটকে অভিনয় করেন।
টেলিভিশনে তার প্রথম কাজ ছিল মিস্টার নোভাক (১৯৬৪)। ১৯৭১ সালে তিনি বোনানজা ধারাবাহিকের একটি পর্বে একজন মদ্যপ মায়ের চরিত্রে অভিনয় করেন। একই বছর হেনরি হ্যাথাওয়ের পশ্চিমা ধাঁচের শুট আউট-এ কাজের মাধ্যমে তার চলচ্চিত্রে অভিষেক ঘটে। এই ছবিতে তাকে প্লাকি সালুন গার্ল চরিত্রে দেখা যায়, যাকে জিম্মি করে নিয়ে যাওয়া হয় এবং গ্রেগরি পেকের অভিনীত চরিত্রটি উদ্ধার করে।
চার্লস প্রিন্স
চার্লস ফ্রেডরিক হেনরি প্রিন্স (Charles Prince; জন্ম: ১১ সেপ্টেম্বর, ১৮৭৪ - মৃত্যু: ২ ফেব্রুয়ারি, ১৯৪৯) অরেঞ্জ ফ্রি স্টেটের বোশফ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
খেলোয়াড়ী জীবন
১৮৯৪-৯৫ মৌসুম থেকে ১৯০৪-০৫ মৌসুম পর্যন্ত চার্লস প্রিন্সের প্রথম-শ্রেণীর খেলোয়াড়ী জীবন চলমান ছিল। নিচেরসারিতে ব্যাটিংয়ে নামতেন চার্লস প্রিন্স। ১৮৯৪ সালে ওয়েস্টার্ন প্রভিন্সের পক্ষে প্রথমবারের মতো খেলতে নামেন। এরপর তিনি বর্ডার ও পরবর্তীতে ইস্টার্ন প্রভিন্স দলে যোগ দেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন চার্লস প্রিন্স। ১ এপ্রিল, ১৮৯৯ তারিখে কেপটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
১৮৯৮-৯৯ মৌসুমে লর্ড হকের নেতৃত্বাধীন ইংরেজ দল দক্ষিণ আফ্রিকা গমন করে। সিরিজের দ্বিতীয় টেস্টে অংশ নেন। প্রথম ইনিংসে ৮৫ রানে এগিয়েছিল স্বাগতিকরা। তবে, দ্বিতীয় ইনিংসে মাত্র ৩৫ রানে অল-আউট হলে খেলায় তারা ২১০ রানে পরাজয়বরণ করতে বাধ্য হয়। ঐ খেলায় তিনি ব্যাট হাতে ৫ ও ১ রান তুলেছিলেন। উইকেট-রক্ষণে তাকে রাখা হয়নি। এরপর আর তাকে টেস্ট দলে খেলতে দেখা যায়নি।
অবসর
১৯০১ সালে দক্ষিণ আফ্রিকা দলের সদস্যরূপে অনানুষ্ঠানিক সফরে ইংল্যান্ড গমন করেন। এ পর্যায়ে বোর যুদ্ধ চলছিল। ঐ সফরের সময়সূচীতে কোন টেস্ট খেলা রাখা হয়নি। তবে, কাউন্টি দলগুলোর বিপক্ষে বেশ কয়েকটি প্রথম-শ্রেণীর ক্রিকেট খেলার আয়োজন করা হয়। ১৯০৪-০৫ মৌসুম শেষে সকল স্তরের ক্রিকেট থেকে অবসর গ্রহণ করেন চার্লস প্রিন্স।
২ ফেব্রুয়ারি, ১৯৪৯ তারিখে ৭৪ বছর বয়সে কেপ প্রদেশের ওয়েনবার্গ এলাকায় চার্লস প্রিন্সের দেহাবসান ঘটে।
আবার তোরা মানুষ হ
আবার তোরা মানুষ হ হচ্ছে ১৯৭৩ সালে মুক্তিপ্রাপ্ত একটি বাংলাদেশী চলচ্চিত্র।  চলচ্চিত্রটির পরিচালক খান আতাউর রহমান কলেজ প্রিন্সিপাল হিসেবে অভিনয় করেছিলেন।
কাহিনি সংক্ষেপ
বঙ্গবাণী নামক এক কলেজে সাতজন তরুণ পড়ত, মুক্তিযুদ্ধ শুরু হলে তারা যোগ দেয় যুদ্ধে এবং যুদ্ধ শেষে তাদের জীবন আর আগের মত থাকেনা। দেখা যায় যে যুদ্ধ শেষ হয়ে যাবার পরেও তাদের কাছে রয়েছে অস্ত্র-বন্দুক। তবে অস্ত্রকে তারা কোনো ঋণাত্মক কাজে ব্যবহার করেনা। তারা সমাজের কোনো জায়গায় অন্যায়/দূর্নীতি দেখলে সেটা প্রতিরোধ করার চেষ্টা করে। তরুণরা স্বাধীন দেশেও তাদের এক প্রকারের যুদ্ধ চালায়। বঙ্গবাণী কলেজের অধ্যক্ষ একজন অত্যন্ত আদর্শবান মানুষ, ঐ সাত তরুণ তাকে অনেক সম্মান করে।
ঐ সাত তরুণের নাম হচ্ছে হিরে, চুন্নি, পান্না, সোনা, রতন, কাঞ্চন আর মাণিক। তখনকার সাধারণ মানুষদের ভোগান্তি যেমন দোকানে বেশি দামে কোনো জিনিস বিক্রি করা, কিংবা মানুষের প্রতি অবিচার দেখলে এই সাত তরুণ ক্ষেপে যেত এবং দোকানদারদেরকে অস্ত্র দিয়ে ভয় দেখিয়ে তাদেরকে একবার বন্দুক দিয়ে পেটায় সোনা, হিরে আর কাঞ্চন। মাণিকের প্রেমিকা নীলা একবার এ ব্যাপারে তাকে জিজ্ঞেস করে কিন্তু মাণিক হতাশার সহিত উত্তর দেয় এবং তার এহেন কর্মকাণ্ডের পক্ষে সাফাই গায়।
চলচ্চিত্রটির কাহিনি মূলত সাত তরুণের সমাজে চলা অসততা দমন করা নিয়েই তবে একদা একবার কলেজের পরীক্ষার সময়ে পরীক্ষার হলে নকল করা হচ্ছিলো যেখানে মাণিক নিজেও নকলে অংশ নেয় এবং অধ্যক্ষের কাছে ধরা খেয়ে কলেজ থেকে বহিষ্কৃত হয়। পরবর্তীতে সাত তরুণই সমাজকে তাদের আদর্শ অনুযায়ী ঠিক করতে না পেরে ব্যক্তিগত হতাশা থেকে অপকর্মে জড়িয়ে যায়।
সঙ্গীত
চলচ্চিত্রটির সঙ্গীত পরিচালনা করেছিলেন খান আতাউর রহমান নিজেই।
পুরস্কার
সেরা কাহিনিকার - আমজাদ হোসেন
মৌলভীবাজার পৌরসভা
মৌলভীবাজার পৌরসভা বাংলাদেশের মৌলভীবাজার জেলার একটি নগরভিত্তিক স্থানীয় সরকার সংস্থা। ১৯৮৭ সালে এই পৌরসভাটি প্রতিষ্ঠিত হয়। এটি একটি "ক" শ্রেণির পৌরসভা। মৌলভীবাজার পৌর এলাকার আয়তন ১০.৩৬ বর্গ কিলোমিটার ও জনসংখ্যা ৫৬,২৩৫ জন।
ইতিহাস
১৮৮২ সালে তৎকালীন ব্রিটিশ আমলে গোবিন্দশ্রীর মৌলভী কুদরতউল্লাহ এর সৃষ্ট বাজারকে কেন্দ্র করে মৌলভীবাজার শহরের গোড়াপত্তন হয়। ১৮৮৭ সালে এ শহরে মৌলভীবাজার পৌরসভা প্রতিষ্ঠিত হয়। ১৯৩২ সালে প্রথম চেয়ারম্যান নির্বাচন হয় ও এতে খান বাহাদুর দেওয়ান আলাউদ্দিন আহমদ চৌধুরী চেয়ারম্যান নির্বাচিত হন। বর্তমানে মৌলভীবাজার শহর মনু নদীর তীর ঘেষে ৯২ টি চা বাগান দ্বারা বেষ্টিত।
প্রশাসনিক অবকাঠামো
মৌলভীবাজার পৌরসভার আয়তন ১০.৩৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
ভৌগোলিক উপাত্ত ও জনসংখ্যা
২০১১ সালের আদমশুমারি অনুসারে, মৌলভীবাজার পৌরসভা এলাকার জনসংখ্যা ৫৬,২৩৫ জন।
নিউ গিতালদহ রেলওয়ে স্টেশন
রেলপথ সংযোগ
লালমনিরহাট-মোগালহাট-গীতালদাহা রুটটি কার্যকর ছিল যখন ভারত ও পাকিস্তান ১৯৫৫ সালে দুই দেশের মধ্যে রেল চলাচল পুনরায় শুরু করার জন্য সম্মত হয়েছিল এবং এর মধ্যে পূর্ব বাংলা রেলওয়ের মাধ্যমে মোগালহাট হয়ে সীমান্ত পার করে চলাচল ছিল। ধরলা নদীর উপর সেতুর একটি অংশ ২৬.০০৩০৪°N ৮৯.৪৬৯৩৪°E এ ১৯৮৮ সালে বন্যায় ভেসে যায়।
ভারত ভাগের আগে, মর্যাদাপূর্ণ আসাম মেইল সান্তাহার থেকে গুয়াহাটি পর্যন্ত ভ্রমণ করত। ২০০৭ সালে ৭২ কিলোমিটার দীর্ঘ আলিপুরদুয়ার-বামনহাট শাখা লাইনটিকে ব্রডগেজে রূপান্তরিত করা হয় এবং এর পরবর্তী পুনর্বিন্যাস, নিউ গীতালদহে একটি স্টেশন তৈরি করে। নিউ গীতালদাহ রেলওয়ে স্টেশন গীতালদহ এবং আশেপাশের এলাকায় পরিষেবা প্রদান করে। মানচিত্রটি পাশাপাশি আজকের (২০২০) অবস্থানকে উপস্থাপন করে। ঊনবিংশ-বিংশ শতাব্দীতে যখন এই অঞ্চলে প্রথম রেলপথ স্থাপন করা হয় তখন আন্তর্জাতিক সীমান্ত ছিল না। এটি ১৯৪৭ সালে উঠে আসে। তারপর থেকে, এটি নতুন বাস্তবতাগুলি মেনে চলার একটি প্রচেষ্টা ছিল। মানচিত্রটি 'ইন্টারেক্টিভ' (বৃহত্তর সংস্করণ) - এর মানে হল যে মানচিত্রে প্রদর্শিত সমস্ত জায়গাগুলি পূর্ণ স্ক্রিন মানচিত্রে সংযুক্ত রয়েছে।
জেমি ফক্স
জেমি ফক্স (ইংরেজি: Jamie Foxx; জন্মনাম: এরিক মার্লোন বিশপ, জন্ম: ১৩ ডিসেম্বর, ১৯৬৭) হলেন একজন মার্কিন অভিনেতা, কৌতুকাভিনেতা, গায়ক, গীতিকার এবং প্রযোজক। তিনি ২০০৪ সালে জীবনীমূলক রে চলচ্চিত্রে রে চার্লস ভূমিকায় অভিনয় করে শ্রেষ্ঠ অভিনেতার জন্য একাডেমি পুরস্কার, বাফটা পুরস্কার ও গোল্ডেন গ্লোব পুরস্কার অর্জন করেন। একই বছর তিনি অপরাধধর্মী কোল্যাটেরাল চলচ্চিত্রে অভিনয়ের জন্য শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। ২০১৭ সালে তিনি ফক্স ব্রডকাস্টিং কোম্পানির গেম শো বিট শাজাম অনুষ্ঠানের উপস্থাপক ও নির্বাহী প্রযোজকের দ্বায়িত্ব পালন করেন।
ফক্সের অন্যান্য উল্লেখযোগ্য চলচ্চিত্র ভূমিকা হল জারহেড (২০০৫) চলচ্চিত্রে স্টাফ সার্জেন্ট সাইকাস, ড্রিমগার্লস (২০০৬) এ রেকর্ড প্রযোজক কুর্টিস টেলর জুনিয়র, মায়ামি ভাইস (২০০৬) এ গোয়েন্দা রিকার্ডো টুবস, জ্যাঙ্গো আনচেইন্ড (২০১২) এ নাম ভূমিকা, দি অ্যামেজিং স্পাইডার-ম্যান ২ (২০১৪) এ সুপারভিলেন ইলেক্ট্রো, এবং বেবি ড্রাইভার (২০১৭) এ গ্যাংস্টার ব্যাট্‌স / তৃতীয় লিও জেফারসন। এছাড়া ১৯৯০-৯৪ সালে তিনি ইন লিভিং কালার স্কেচ কমেডি অনুষ্ঠানে প্রধান ভূমিকায় কাজ করে এবং তার নিজের উপস্থাপনায় টেলিভিশন অনুষ্ঠান দ্য জেমি ফক্স শো এ তিনি জেমি কিং জুনিয়র চরিত্রে কাজ করেন।
ফক্স একজন গ্র্যামি পুরস্কার বিজয়ী সঙ্গীতশিল্পী। তিনি চারটি অ্যালবাম প্রকাশ করেছেন, যা মার্কিন যুক্তরাষ্ট্রের বিলবোর্ড ২০০ তালিকায় সেরা দশে অবস্থান করেছিল। তার অ্যালবামগুলো হল আনপ্রেডিক্টেবল (২০০৫), ইনটুইশন (২০০৮), বেস্ট নাইট অব মাই লাইফ (২০১০) এবং হলিউড অ্যা স্টোরি অব অ্যা ডজন রোজেস (২০১৫)। আনপ্রডিক্টেবল বিলবোর্ড ২০০ তালিকার শীর্ষে ছিল।
প্রারম্ভিক জীবন
এরিক মার্লোন বিশপ ১৯৬৭ সালের ১৩ ডিসেম্বর টেক্সাসের টেরেলে জন্মগ্রহণ করেন। তার পিতা ডেরেল বিশপ। ইসলাম ধর্মে ধর্মান্তরিত হওয়ার পর ডেরেল তার নাম পরিবর্তন করে শহিদ আবদুল্লা রাখেন। তার পিতা স্টকব্রোকার হিসেবে কাজ করতেন। তার মাতা লুই অ্যানেট টেলি ডিক্সন। ফক্সের জন্মের কিছু দিন পর এস্থার মারি (নেলসন) ও মার্ক টেলি তাকে দত্তক নেয়। মারি একজন গৃহকর্মী ও নার্সারিতে কাজ করতেন, এবং টেলি একটি উদ্যানে কাজ করতেন। তার জন্মদানকারী পিতামাতার সাথে তার খুবই কম যোগাযোগ হত। ফক্স টেরেলের একটি কৃষ্ণাঙ্গ অধ্যুষিত কোয়ার্টারে বেড়ে ওঠেন, সেখানে তখন বর্ণবাদের ভিত্তিতে পৃথক সম্প্রদায়ের বসবাস ছিল। ফক্স প্রায়ই তার সফলতার পিছনে তার দাদীর অবদানের কথা স্বীকার করে থাকেন।
১৯৮৯-২০০৩: প্রারম্ভিক কর্মজীবন ও চলচ্চিত্রে অভিষেক
ফক্স তার এক বান্ধবীর সাথে বাজী ধরে ১৯৮৯ সালে প্রথম একটি কমেডি ক্লাবের ওপেন মাইক নাইটে কৌতুক বলেন। যখন তিনি দেখলেন যে নারী কৌতুকাভিনেতাদের প্রথমে কৌতুক পরিবেশন করতে দেওয়া হয়, তিনি তার নাম পরিবর্তন করে জেমি ফক্স রাখেন, যাতে নামের দ্ব্যর্থতার কারণে কোন পক্ষপাতীত্ব না হয়। তিনি কৃষ্ণাঙ্গ কৌতুকাভিনেতা রেড ফক্সের নামানুসারে তার উপনাম নির্বাচন করেন। ফক্স ১৯৯১ সালে ইন লিভিং কালার এ যোগ দেন, যেখানে তার চরিত্রের নাম ছিল ওয়ান্ডা। নামটি রেড ফক্সের বন্ধু ও সহকর্মী লাওয়ান্ডা পেজের নামের সাথে সম্পর্কিত। সিটকমের হাস্যরসাত্মক নাট্যধর্মী রোক এ কিছুদিন কাজ করার পর, ফক্স ১৯৯৬ থেকে ২০০১ সালে তার নিজের উপস্থাপনায় সিটকমের দ্য জেমি ফক্স শো অনুষ্ঠানে প্রধান ভূমিকায় কাজ করেন।
ফক্সের চলচ্চিত্রে অভিষেক হয় ১৯৯২ সালের হাস্যরসাত্মক টয়েজ চলচ্চিত্রের মধ্য দিয়ে। তার প্রথম নাট্যধর্মী ভূমিকা ছিল অলিভাব স্টোনের ১৯৯৯ সালের চলচ্চিত্র অ্যানি গিভেন সানডে। এতে তিনি একজন মার্কিন ফুটবল খেলোয়াড় চরিত্রে অভিনয় করেন। তিনি নিজেও একসময় ফুটবল খেলতেন। ২০০১ সালে ফক্স উইল স্মিথের সাথে মাইকেল মানের জীবনীমূলক আলি চলচ্চিত্রে অভিনয় করেন।
২০০৪-২০০৬: কোল্যাটেরাল, রে, আনপ্রেডিক্টেবল
২০০৫ সালের ডিসেম্বরে ফক্স তার দ্বিতীয় স্টুডিও অ্যালবাম আনপ্রেডিক্টেবল প্রকাশ করে। প্রথম সপ্তাহে এর ৫৯৮,০০০ কপি বিক্রি হয় ও #২ স্থান অধিকার করে এবং পরের সপ্তাহে ২০০,০০০ বিক্রি হয় ও #১ স্থান অধিকার করে। এখন পর্যন্ত মার্কিন যুক্তরাষ্ট্রে অ্যালবামটির ১.৯৮ মিলিয়ন কপি বিক্রি হয়েছে এবং রেকর্ডিং ইন্ডাস্ট্রি অ্যাসোসিয়েশন অব আমেরিকা (আরআইএএ) অ্যালবামটিকে ডাবল প্লাটিনাম সার্টিফিকেট প্রদান করে। অ্যালবামটি ইউকে অ্যালবাম চার্টে #৯ স্থান অধিকার করেছিল।
তার পূর্বতন সফলতার ধারাবাহিকতায় তিনি জারহেড (২০০৫) চলচ্চিত্রে স্টাফ সার্জেন্ট সাইকাস, ড্রিমগার্লস (২০০৬) এ রেকর্ড প্রযোজক কুর্টিস টেলর জুনিয়র, মায়ামি ভাইস (২০০৬) এ গোয়েন্দা রিকার্ডো টুবস অভিনয় করেন। এই চলচ্চিত্রগুলোও ব্যবসাসফল হয় এবং তার হলিউডে তারকা খ্যাতি বৃদ্ধি করে।
২০০৭-২০০৯: ইনটুইশন
thumb|[[হলিউড ওয়াক অফ ফেম|হলিউড ওয়াক অফ ফেমে ফক্সের নাম খচিত তারকা।]]
২০০৭ সালে তিনি ক্রিস কুপার, জেসন বেটম্যান ও জেনিফার গার্নারদের সাথে মারপিঠ-থ্রিলারধর্মী দ্য কিংডম চলচ্চিত্রে মূল চরিত্রে অভিনয় করেন। ২০০৭ সালে সেপ্টেম্বর মাসে তার নামে হলিউড ওয়াক অফ ফেমে তারকা খচিত হয়। এ প্রসঙ্গে ফক্স বলেন, "এটি আমার জীবনের অন্যতম আনন্দদায়ক দিন ছিল।" ২০০৯ সালে ফক্স নাট্যধর্মী দ্য সোলোইস্ট চলচ্চিত্রে প্রধান চরিত্রে অভিনয় করেন। কয়েক মাস পরে ২০০৯ সালে অক্টোবরে তিনি জেরার্ড বাটলারের সাথে থ্রিলারধর্মী ল অ্যাবাইডিং সিটিজেন চলচ্চিত্রে মূল ভূমিকায় অভিনয় করেন।
২০০৮ সালে ফক্সের তৃতীয় অ্যালবাম ইনটুইশন প্রকাশিত হয়, যাতে তার সাথে কানইয়ে ওয়েস্ট, টি.আই., নে-ইয়ো, লিল কিম এবং টি-পেইন কণ্ঠ দেন। টি.আই. সহ অ্যালবামটির প্রথম একক গান "জাস্ট লাইক মি"'র প্রচারণামূলক ভিডিও পরিচালনা করেন ব্রেট র‍্যাটনার এবং এতে অভিনয় করেন অভিনেত্রী টারাজি পি. হেনসন। টি-পেইন সহ গাওয়া দ্বিতীয় একক গান "ব্লেম ইট" বিলবোর্ড হট ১০০ এর শীর্ষ ৫ একক গানের স্থান অধিকার করে এবং বিলবোর্ড হট আরঅ্যান্ডবি/হিপ-হপ সংস চার্টে শীর্ষ স্থান অধিকার করে। "ব্লেম ইট" গানের মিউজিক ভিডিওটি পরিচালনা করেন হাইপ উইলিয়ামস এবং এতে ফরেস্ট হুইটেকার, স্যামুয়েল এল. জ্যাকসন, রন হাওয়ার্ড, কুইন্সি জোন্স, ও তার সহ-শিল্পী জেক ইলেনহলদের ক্ষণিক চরিত্রে করতে দেখা যায়।
কল্পতরু
কল্পতরু (দেবনাগরী: कल्पवृक्ष), অথবা কল্পবৃক্ষ, কল্পদ্রুম বা কল্পপাদপ হল হিন্দু পুরাণ, জৈন ধর্ম এবং বৌদ্ধ ধর্মের একটি ইচ্ছা পূরণকারী ঐশ্বরিক গাছ। আদি সংস্কৃত সাহিত্যে এর উল্লেখ রয়েছে। এছাড়াও, এটি জৈন বিশ্বতত্ত্ব এবং বৌদ্ধ ধর্মের অন্যতম জনপ্রিয় বিষয়।
সমুদ্র মন্ত্রন বা "দুধের সমুদ্র" মন্থনকালে কামধেনুর সাথে কল্পতরুর উৎপত্তি হয়েছিল। কামধেনু হল ঐশ্বরিক গাভী, যে সমস্ত প্রয়োজন মেটায়। দেবতাদের রাজা, ইন্দ্র এই গাছটি নিয়ে তার স্বর্গে ফিরে এসেছিলেন। কল্পতরুকে অনেক গাছের সাথে চিহ্নিতও করা হয়, যেমন পারিজাত (এরিথ্রিনা ভারিগাটা), ফিকাস বেঙ্গালেনসিস, অ্যাকেসিয়া, মধুকা লঙ্গিফোলিয়া, প্রোসোপিস সিনেরারিয়া, বাসিয়া বুটিরাসিয়া এবং তুঁত গাছ (মরাস নিগ্রা গাছ)। মূর্তিশিল্প এবং সাহিত্যেও গাছটি প্রশংসিত।
ধর্মীয় বিশ্বাস
কল্পতরু হিন্দু ভাগবত, জৈন ও বৌদ্ধদের মধ্যে সাধারণ একটি শৈল্পিক এবং সাহিত্যের বিষয়।
হিন্দু ধর্মে
বৈদিক ধর্মগ্রন্থে, জীবনের বৃক্ষ কল্পতরু, অথবা "বিশ্ব তরু"র উল্লেখ পাওয়া যায়। সমুদ্র মন্থন বা দুধের সমুদ্র মন্থনের প্রথমদিকের বিবরণে মহাসাগর মন্থন প্রক্রিয়া চলাকালীন প্রথম দিকেই জল থেকে কল্পতরুর উত্থান হয়েছিল। এর সঙ্গে পাওয়া গিয়েছিল কামধেনুকে, যে হল ঐশ্বরিক গাভী, জীবনের সমস্ত প্রয়োজন মেটায়। গাছটিকে আকাশগঙ্গা ছায়াপথ বা লুব্ধক তারার জন্মস্থান হিসাবেও বলা হয়। দেবরাজ ইন্দ্র এই কল্পতরুকে নিয়ে স্বর্গে তার বাসভবনে ফিরে এসে সেখানে রোপন করেছিলেন। শিল্প শাস্ত্রের সংস্কৃত পাঠ মনসারাতে গাছটির উল্লেখ রয়েছে। অপর একটি কল্পকথায় বলা আছে যে কল্পতরু পৃথিবীতেই ছিল কিন্তু পৃথিবীর মানুষ এর কাছে মন্দ কামনা করে অপব্যবহার শুরু করায় একে ইন্দ্রের আবাসে নিয়ে যাওয়া হয়েছিল।  কথিত আছে, ইন্দ্রের ‘দেবলোকে’ পাঁচটি কল্পতরু রয়েছে। সেগুলি হল - মন্দনা, পারিজাত, সন্তান, কল্পতরু ও হরিচন্দন। এর সবগুলিই বিভিন্ন ইচ্ছা পূরণ করে। বলা হয়, কল্পতরুটি ইন্দ্রের পাঁচটি স্বর্গীয় উদ্যানের মাঝখানে মেরু পর্বতের শীর্ষে রোপন করা হয়েছিল। এই ইচ্ছাপূরণ গাছগুলির কারণে অসুররা দেবতাদের সাথে চিরকালীন যুদ্ধ চালিয়ে গেছে, কারণ দেবতারা কল্পতরুর "ঐশ্বরিক ফুল এবং ফল" থেকে অবাধে উপকৃত হয়েছে, যেখানে অসুরদের গাছের নিচের "ডাল এবং শিকড়" নিয়েই সন্তুষ্ট থাকতে হয়েছে। পারিজাত প্রায়শই তার পার্থিব প্রতিরূপ, ভারতীয় প্রবাল গাছ (এরিথ্রিনা ইন্ডিকা)র সাথে চিহ্নিত হয়, তবে বেশিরভাগ ক্ষেত্রে চিত্রিত হয় ম্যাগনোলিয়া বা কাঠগোলাপ এর মতো, (সংস্কৃত): চম্পক) গাছ। বলা হয় এটির শিকড় সোনা দিয়ে তৈরি, রৌপ্যময় মধ্যভাগ, নীলকান্তমণি বৃক্ষশাখা, প্রবাল পত্র, মুক্তা ফুল, রত্ন পাথর কুঁড়ি, এবং হীরক ফল। আরও বলা হয় যে পার্বতীর একাকিত্ব থেকে মুক্তি দেওয়ার জন্য অশোকসুন্দরীকে একটি কল্পতরু থেকে তৈরি করা হয়েছিল।
হিন্দু পুরাণ অনুসারে, অনেক বেদনাদায়ক আলোচনার পরে, শিব এবং পার্বতী, তাদের কন্যা অরণ্যানির সাথে বিচ্ছেদের সময়, তাকে সুরক্ষিত রাখার জন্য ঐশ্বরিক কল্পতরুকে দিয়েছিলেন যখন রাক্ষস অন্ধকাসুর তার সঙ্গে যুদ্ধ করেছিল। পার্বতী কল্পতরুকে তার কন্যার “সুরক্ষা, প্রজ্ঞা, স্বাস্থ্য এবং সুখ,” দিতে এবং তাকে বনের সুরক্ষাকারী বনদেবী করে তুলতে অনুরোধ করেছিলেন।
জৈন ধর্মে
জৈন বিশ্বতত্ত্বতে কল্পতরুগুলি ইচ্ছাপূরণ গাছ যা একটি বিশ্বচক্রের প্রাথমিক পর্যায়ে মানুষের ইচ্ছা পূরণ করে। প্রাথমিক যুগে বাচ্চারা জোড়ায় জন্ম নেয় (ছেলে এবং মেয়ে) এবং কোনও কর্ম করে না। ১০টি কল্পব্রক্ষ রয়েছে যা ১০ রকম স্বতন্ত্র ইচ্ছা পূরণ করে, সেগুলি হল বসবাসের জন্য আবাস, পোশাক, পাত্র, ফল এবং মিষ্টিসহ পুষ্টি, মনোরম সংগীত, অলংকার, সুগন্ধযুক্ত ফুল, জ্বলন্ত প্রদীপ এবং রাতে উজ্জ্বল আলো।
জৈন বিশ্বতত্ত্ব অনুযায়ী, অধোগামী ধনু (অবসরপিনি) তিন আরা (অসম সময়কাল)তে, যা প্রয়োজন তা সবই কল্পতরু সরবরাহ করে, তবে তৃতীয় আরা-র শেষে, তাদের থেকে উৎপাদন হ্রাস পায়। কয়েকটি গ্রন্থে এই রকম আট প্রকারের গাছের বর্ণনা করা হয়েছে, যার প্রত্যেকটি বিভিন্ন বস্তু সরবরাহ করে। সুতরাং ‘মধ্যাঙ্গ গাছ’ থেকে সুস্বাদু এবং পুষ্টিকর পানীয়; "ভোজনাঙ্গ" থেকে,সুস্বাদু খাবার; "জ্যোতিরাঙ্গ" থেকে সূর্য ও চাঁদের চেয়ে বেশি উজ্জ্বল আলো; "দোপাঙ্গ" থেকে অন্দরের আলো পাওয়া যেত। অন্যান্য গাছগুলি ঘর, বাদ্যযন্ত্র, খাবার থালাবাসন, সূক্ষ্ম পোশাক, পুষ্পস্তবক এবং সুবাস সরবরাহ করে।
তিলোয়া পানাত্তি এই তালিকাটি পাওয়া যায়: পানাঙ্গ, তুরিয়াঙ্গ, ভূষণাঙ্গ, ভট্টাঙ্গ, ভোজাঙ্গ, আলয়াঙ্গ, দিব্যাঙ্গ, ভয়নাঙ্গ, মালাঙ্গ, তেজাঙ্গ যথাক্রমে চমৎকার পানীয়, সংগীত, অলংকার, পোশাক, ভোজ্য এবং তৈরি খাবার, বাস করার জন্য বাসস্থান, প্রদীপ, বাসনপত্র, ফুলের মালা এবং শেষেরটি, তেজাঙ্গ, নিজেকে আলোকিত করে, যা স্বর্গীয় আলোকসজ্জার কাজ করে।
বৌদ্ধ ধর্মে
বৌদ্ধ ধর্মে, অমিতায়ুস এবং উষ্ণিষবিজয় এর মতো "দীর্ঘায়ু দেবতাদের" হাতে ধরা "দীর্ঘজীবী ফুলদানি"র উপরের অংশে সাজানো একটি ছোট ইচ্ছাপূরণকারী গাছ দেখানো হয়েছে। শ্রমন দেবী তার বাম হাতে কল্পতরুর রত্নযুক্ত শাখা ধরে রাখেন।
মানব উপাসনার এক রূপ হিসাবে  ফিকাস বেঙ্গালেনসিস (নিয়গ্রোধ)র উপাসনা বিদিশার বৌদ্ধ ভাস্কর্যে চিত্রিত হয়েছে। বিদিশার এই ভাস্কর্যটি, খ্রিস্টপূর্ব তৃতীয় শতাব্দীর সময়ের এবং কলকাতা যাদুঘরে প্রদর্শিত।
মিয়ানমারে, যেখানে থেরবাদ বৌদ্ধধর্ম চর্চা হয়, কল্পতরুর তাৎপর্য বার্ষিক অনুষ্ঠানের আকারে পালন করা হয়। এর নাম কাঠিনা (পোশাক উপহার দেওয়া), যেখানে অপেশাদারী লোকজন সন্ন্যাসীদের কাছে অর্থ গাছের আকারে উপহার দেয়।
অন্যান্য গাছের সাথে সনাক্তকরণ
ভারতের বিভিন্ন রাজ্যে কিছু গাছকে বিশেষ কল্পতরু হিসাবে উল্লেখ করা হয়। এগুলি নিচে বর্ণিত হয়েছে:
বটগাছ (ফিকাস বেঙ্গালেনসিস), যাকে নিয়গ্রোধ গাছও বলা হয়, যেটি সারা দেশে পাওয়া যায়, এবং সেটি মানব প্রয়োজনে যথেষ্ট পরিমাণে সরবরাহ করার দক্ষতার কারণে কল্পতরু বা কল্পবৃক্ষ হিসাবে পরিচিত।
দেশের বেশিরভাগ অঞ্চলে পাওয়া নারকেল গাছকে ('কোকোস নুসিফেরা') কল্পতরু বলা হয়, কারণ, এর প্রতিটি অংশই কোনো না কোনো কাজে লাগে। ফলের ভিতরে নারকেল জল একটি সুস্বাদু পানীয়। শুকনো আকারে একে কোপরা বলা হয় এবং তেল উৎপাদনে ব্যবহৃত হয়। নারকেলের ছোবড়া, যা কয়ার নামে পরিচিত, তা দড়ি তৈরিতে ব্যবহৃত হয়। পাতাগুলি কুঁড়েঘর, পাখা, মাদুর তৈরিতে ব্যবহৃত হয়। পাম সুগার কুঁড়ি থেকে তৈরি হয়। শুকনো মধ্যশিরা নৌকা তৈরিতে ব্যবহৃত হয়।
মহুয়া গাছ (মধুকা লঙ্গিফোলিয়া) উপজাতির লোকদের প্রতিদিনের জীবনে একটি গুরুত্বপূর্ণ স্থান অর্জন করে আছে। এটি মধু (মধুকা ইন্ডিকা) নামক ইচ্ছাপূরণ গাছের মত কল্পতরু।
দেশের মরুভূমি অঞ্চলে শামি গাছ (প্রোসোপিস সিনেরারিয়া) পাওয়া যায়, স্থানীয় উপভাষায় এটি আজমির বা জান্ত নামে পরিচিত, এটি একটি কল্পতরু। রাজস্থান মরুভূমিতে এর শিকড় গভীরতায় যায়। এটি মরুভূমির বালুকাময় মাটির ক্ষয় রোধ করে। এই কারণে গাছটি খরার পরিস্থিতিতেও সবুজ থাকে। রাজস্থানের লোকেরা তাই এই গাছটিকে কল্পতরু হিসাবে বিবেচনা করে, কারণ খরার সময় যখন কোনও ঘাস বা চারণ কোথাও পাওয়া যায় না তখন গবাদিপশু এর সবুজ পাতা খেয়ে বেঁচে থাকতে পারে।
হিমালয়ের ৫০০ থেকে ১০০০ মিটারের মধ্যে উচ্চতায় বৃদ্ধি পাওয়া চিউর গাছ, যা ভারতীয় মাখন গাছ হিসাবে পরিচিত (ডিপ্লোনেমা বুটিরাসিয়া), পার্বত্য অঞ্চলের লোকেদের কাছে কল্পতরু বা স্বর্গের গাছ নামে পরিচিত, কারণ এটি মধু, গুড় এবং ঘি দান করে। এটি একটি ছাতার আকারে বেড়ে ওঠে।
উত্তরাখণ্ডের যোশীমঠে একটি তুঁত গাছ, যা ২৪০০ বছর বয়সী বলে মনে করা হয়, একটি কল্পতরু হিসাবে বিখ্যাত এবং সম্মানিত। অষ্টম শতাব্দীতে, আদি শঙ্করাচার্য এই গাছের নিচে "প্রায়শ্চিত্ত" করেছিলেন। তিনি এটিকে প্রভু শিবের অবতার বলে মনে করেছিলেন। এটাও বিশ্বাস করা হয় যে ঋষি দুর্বাসা উর্গামে এই গাছের নিচে ধ্যান করেছিলেন। কৈলাস পর্বতের ঢালে কল্পতরুর প্রাচুর্য রয়েছে বলে মনে করা হয়।
রাজস্থানের আজমিরের নিকটে মঙ্গলিয়াবাসে দুটি পূজিত গাছ রয়েছে (পুরুষ এবং স্ত্রী) যা ৮০০ বছরেরও বেশি পুরানো। এগুলি কল্পতরু নামে পরিচিত। হিন্দু শ্রাবণ মাসের অমাবস্যার দিনে এদের পূজা করা হয়।
ঝাড়খণ্ডের রাঁচিতে, তিনটি কল্পতরু রয়েছে। তারা হিনু নামে লোকালয়ে আছে। তামিলনাড়ুর সংস্কৃতিতে, তাল (বোরাসাস ফ্লাবিলিফার) খেজুরের একটি ধরন (বোরাসাস), এর সমস্ত অংশের ব্যবহার রয়েছে বলে এটি কল্পতরু হিসাবে পরিচিত। এই গাছটিও এশিয়া এবং দক্ষিণ-পূর্ব এশিয়াতে পাওয়া যায়, সাধারণভাবে এগুলি ১০০ বছর বাঁচে, এদের উচ্চতা পর্যন্ত হয়; এর পাতার আকার পাখার মত এবং রুক্ষ হয়। পাতাগুলি প্রাচীনকালে লেখার জন্য ব্যবহৃত হত।
হরিবংশ পুরাণে, পারিজাত, বাওবাব গাছকে কল্পতরু বা ইচ্ছাপূরণ গাছ বলা হয়, এটি উত্তরপ্রদেশের বারাবাঁকির কাছে কিন্তুর গ্রাম ছাড়া কেবল স্বর্গে পাওয়া যায়। পাণ্ডব গোত্রের রাজপুত্র অর্জুনের সাথে গাছটির পৌরাণিক যোগসূত্র রয়েছে, বলা হয় তিনি এটি স্বর্গ থেকে এনেছিলেন। তার মা কুন্তী যাঁর নামে গ্রামের কিন্তুর নামকরণ করা হয়েছে শিবের উপাসনা করতে এই গাছ থেকে ফুল দিতেন। আরও বলা হয় যে প্রভু কৃষ্ণ তার স্ত্রী সত্যভামাকে সন্তুষ্ট করার জন্য এই গাছ স্বর্গ থেকে এনেছিলেন।
কল্পলতা হল একটি আকাঙ্ক্ষা পূরণ লতা, যা আর্য যুগের শেষ অংশে উপাসিত হত। বলা হয় যে এই গাছের নিচে দাঁড়িয়ে থাকা কোনও ব্যক্তি সুন্দর অলঙ্কার, পোশাক এবং এমনকি অবিবাহিত মেয়ে লাভ করবে।
নূর কুতুব আলম
নূর কুতুব আলমপ্রকৃত নাম নূরুদ্দীন নূরুল হক (মৃত্যু: আনুমানিক ৮১৮ হিজরি/১৪১৫ খ্রিষ্টাব্দ) ছিলেন মধ্যযুগে বাংলার একজন দরবেশ। পান্ডুয়ার পীর আউলিয়াদের মধ্যে তিনি সবচেয়ে বেশি মর্যাদার অধিকারী ছিলেন। তার পিতা শেখ আলাউল হকও একজন পীর ছিলেন। পিতার মত নূর কুতুব আলম ছিলেন চিশতিয়া তরিকার পীর।
রাজনৈতিক ভূমিকা
রাজা গণেশের ক্ষমতাদখলের পর বাংলার মুসলিমদের উপর নির্যাতন শুরু হলে নূর কুতুব আলম জৌনপুরের সুলতান ইবরাহিম শর্কীকে বাংলা আক্রমণের অনুরোধ জানান। অনুরোধে সাড়া দিয়ে ইবরাহিম শর্কী বাংলার দিকে অগ্রসর হন। এর ফলে রাজা গণেশ তাকে অনুরোধ করেন যাতে ইবরাহিম শর্কীকে ফিরে যেতে বলা হয়। নূর কুতুব আলম অমুসলিমের পক্ষে মুসলিম সুলতানকে অনুরোধে অপারগতা প্রকাশ করেন এবং গণেশকে ইসলাম গ্রহণের শর্ত দেন। তবে গণেশ ইসলাম করেননি। তার বদলে তার পুত্র যদু ইসলাম গ্রহণ করে জালালউদ্দিন মুহাম্মদ নাম গ্রহণ করে মসনদে বসেন। এরপর ইবরাহিম শর্কী ফিরে যান।
ব্যক্তিজীবন
নূর কুতুব আলম সব ধরনের কায়িক শ্রম করতেন। দরগায় আগত ফকিরদের সেবা তিনি ব্যক্তিগতভাবে করতেন। তার পুত্র শেখ রাফকাতউদ্দিন ও শেখ আনোয়ার তার কাছে আধ্যাত্মিক শিক্ষা লাভ করেছিলেন। শেখ রাফকাতউদ্দিনের পুত্র শেখ জাহিদও দরবেশ হিসেবে খ্যাতি অর্জন করেছিলেন। শেখ হুসামউদ্দিন মানিকপুরী ছিলেন নূর কুতুব আলমের অন্যতম প্রধান মুরিদ।
রচিত গ্রন্থসমূহ
তার রচিত গ্রন্থ সংখ্যা ১২১টি। সেগুলো তার প্রধান মুরিদ ও খলিফা হুসামউদ্দিন মানিকপুরী সম্পাদনা করেন। তন্মধ্যে বিখ্যাত দুটি গ্রন্থ হলো মুগিসুল ফুকারা ও আনিসুল গুরাবা। মুগিসুল ফুকারার একটি পান্ডলিপি সংরক্ষিত আছে বিহারের ভাগলপুরের খলিফাবাগ একটি প্রায়ভেট লাইব্রেরিতে। আরেকটি অসম্পূর্ন কপি সংরক্ষিত আছে এশিয়াটিক সোসাইটি অব বেঙ্গল কলিকাতার লাইব্রেরিতে (সংগ্রহ নং- ৪৬৬) । সেখানে আনিসুল গুরাবা’ বইটির ২টি কপি সংরক্ষিত আছে (সংগ্রহ নং: ১২১২ ও ১২১৩)।
পত্র সংকলন
নুর কুতুবুল আলমের ১৩টি পত্রের গ্রন্থ সম্পাদনা করেন মুহাদ্দিস আব্দুল হক দেহলভী (র.)। যে গ্রন্থের নাম ‘মাকতুবাত ই নুর কুতুবুল আলম’। যা দিল্লির ইন্ডিয়ান আর্কাইভে সংরক্ষিত আছে।
মৃত্যু
নূর কুতুব আলম আনুমানিক ৮১৮ হিজরি বা ১৪১৫ খ্রিষ্টাব্দে মৃত্যুবরণ করেন। মৃত্যুর পর তাকে পান্ডুয়ার শাশ হাজারি দরগায় দাফন করা হয়। তার পিতাকেও এখানে দাফন করা হয়েছিল। নূর কুতুব আলমের অনুসারীরা কয়েক শতাব্দী ধরে বাংলার মুসলিমদের জীবনে উল্লেখযোগ্য ভূমিকা রেখে গিয়েছেন।
তার দরগা সংলগ্ন সরাইখানা ও মাদ্রাসার জন্য সুলতান আলাউদ্দিন হোসেন শাহ বেশ কয়েকটি গ্রাম ওয়াকফ করেছিলেন। জেয়ারতের উদ্দেশ্যে সুলতান ব্যক্তিগতভাবে বছরে একবার রাজধানী একডালা থেকে পান্ডুয়া আসতেন।
কম্যুনিটি রেডিও
কমিউনিটি রেডিও এক ধরনের বেতার সেবা যাতে একটি নির্দিষ্ট এলাকার জন্য ঐ এলাকার মানুষের পছন্দনীয় অনুষ্ঠান সম্প্রচার করে, কিন্তু রেডিওগুলো একটি শক্তিশালী সম্প্রচারকারী দলের তত্ত্ববধানে হয়ে থাকে। কম্যুনিটি রেডিও যুক্তরাজ্য, যুক্তরাষ্ট্র, কানাডা এবং অস্ট্রেলিয়াতে ভিন্ন ভিন্ন অর্থ বহন করে। যুক্তরাজ্যে কম্যুনিটি রেডিও ধারণা মুলত আসে ১৯৭০ সালে লন্ডন, বার্মিংহাম, ব্রিস্টল, ম্যানচেস্টারে আভ্যন্তরমুখী আফ্রো-ক্যারাবীয় বহিরাগতদের বেআইনি ভাবে গড়ে তোলা পাইরেট রেডিও স্টেশন অথবা চোরাই বেতার কেন্দ্র থেকে। তাই সেখানকার অনেকের মনে আজও কম্যুনিটি রেডিও বলতে পাইরেট রেডিও রয়ে গেছে, যদিও আজ একই উদ্দেশ্যে গড়ে উঠা এ রেডিওর ফলাফল সম্পূর্ণ ভিন্ন। যুক্তরাষ্ট্রে কম্যুনিটি রেডিও বলতে সাধারণত অলাভজনক, অবাণিজ্যিক, কখনও লাইসেন্স করা ডি-শ্রেণীর এফএম ব্যান্ডের রেডিওকে বোঝায়, যদিও এখানেও অনেক স্থানেই পাইরেট রেডিও সম্প্রচারিত হয়। কানাডা ও অস্ট্রেলিয়াতে এ রেডিওগুলো অনেকটা যুক্তরাষ্ট্রের একই লোকেরা পরিচালনা করে। অস্ট্রেলিয়াতে পাইরেট রেডিও বলতে কোন রেডিও দেখা যায় না কারণ সেখানে রেডিও ফ্রিকোয়েন্সি বরাদ্দের ব্যাপারটি কঠোরভাবে নিয়ন্ত্রণ করা হয়, এর জন্য প্রয়োজনীয় আইনের প্রয়োগ রয়েছে।
হ্যারি সোটার
হ্যারি জেমস সোটার (Harry Souttar, ; জন্ম: ২২ অক্টোবর ১৯৯৮; হ্যারি সোটার নামে সুপরিচিত) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে ইংরেজ ক্লাব স্টোক সিটি এবং অস্ট্রেলিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৯ সালে, সোটার অস্ট্রেলিয়া অনূর্ধ্ব-২৩ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন। প্রায় এক বছর যাবত অস্ট্রেলিয়ার বয়সভিত্তিক দলের হয়ে খেলার পর, তিনি ২০১৯ সালে অস্ট্রেলিয়ার হয়ে আন্তর্জাতিক পর্যায়ে অভিষেক করেছেন; অস্ট্রেলিয়ার জার্সি গায়ে তিনি এপর্যন্ত ১১ ম্যাচে ৬টি গোল করেছেন।
প্রারম্ভিক জীবন
হ্যারি জেমস সোটার ১৯৯৮ সালের ২২শে অক্টোবর তারিখে স্কটল্যান্ডের আবেরডিনে জন্মগ্রহণ করেছেন এবং সেখানেই তার শৈশব অতিবাহিত করেছেন।
নই দুনিয়া
নই দুনিয়া ১৯৪২ সালের বলিউড চলচ্চিত্র, যা আবদুল রশীদ করদার পরিচালিত এবং পি জয়রাজ, শোভনা সমর্থ এবং মাজহার খান অভিনীত। সুরাইয়া তার প্রথম গান "বুট করু মে পালিশ, বাবু" গেয়েছিলেন নওশাদের সাথে; এই ছবিতে এম ডি।
গামখারু
গামখারু হচ্ছে অসমীয়া পুরুষ ও মহিলা উভয়ের ব্যবহৃত সৌন্দৰ্য বৰ্ধনের উদ্দ্যেশ্যে হাতে পরার জন্য তৈরি একপ্রকার খারু বা চূড়িবিশেষ। গামখারু অসমীয়া গহনার জগতে একটি পুরনো অলংকার। আগেকার সময়ে এর ব্যবহার খুবই সাধারণ ছিল, তবে বৰ্তমানে বিহুনাচে নর্তকীর হাতেও গামখারু পরতে দেখা যায়। অসমীয়া পুরুষ-মহিলা উভয়ের হাতে পরিধান করা অর্থ্যাৎ লিঙ্গনিরপেক্ষ বিভিন্ন অলংকারের ভিতর আংটি ও খারু প্ৰধান।
পূর্বকালে মিসিং জনগোষ্ঠীর পরিবারপ্রধান বা জ্যেষ্ঠ লোকেরা গামখারু পরিধান করতো। পরিবারপ্রধান বা জ্যেষ্ঠ লোকেদেরকে তারা 'গাম' বলে ডাকতো। সেখান থেকেই এটির নামকরণ হয় গামখারু। পূৰ্বকালে কেবল পুরুষেরা এটি পরিধান করলেও বৰ্তমান সময়ে মহিলাদেরকেও পরিধান করতে দেখা যায়।
বৈশিষ্ট্য ও তৈরির পদ্ধতি
অসমীয়া গহনা তৈরি করার পদ্ধতি বাংলাদেশ, ভারত, নেপাল, পাকিস্তান ও দক্ষিণ এশিয়ার ও পূর্ব এশিয়ার অন্যান্য দেশ ও জাতির গহনা তৈরির পারম্পরিক পদ্ধতির সাথে সাদৃশ্যপূর্ণ বলা চলে। বিভিন্ন আনুষঙ্গিক সরঞ্জামাদির সাহায্যে এইসব গহনাবিশেষ তৈরি করা হয়ে থাকে। সাধারণত বিভিন্ন নিম্নমানের ধাতুর সমন্বয়ে এসব গহনা তৈরি করে সোনা গলিয়ে 'স্প্ৰে' যন্ত্ৰের সাহায্য নিয়ে তার ওপরে একটি নিৰ্দিষ্ট অনুপাতে সোনার প্ৰলেপ দেওয়া হয়। এই পদ্ধতিকে স্থানীয় অসমীয়রা সোণপানী চরোবা বলে আভিহিত করে থাকে। সাধারণত অসমীয়া গহনার আকার-আকৃতি বা রূপাংকরণ জৈবিক বৈচিত্ৰ্য ও অসমীয়া বাদ্যযন্ত্ৰের আকৃতি থেকে অনুপ্ৰাণিত। অন্যান্য অসমীয়া গহনার অনুরূপ গামখারু অলঙ্কারটিও একইরকম পদ্ধতিতে প্ৰস্তুত করা হয়। গামখারু তৈরি করতে প্ৰধানত সোনা ও রূপা ব্যবহার করা হয়। তবে রূপার গামখারুই অধিক প্ৰচলিত। গামখারুতে লতা, ফুল খোদিত করার জন্য কিছুটা সোনাও ব্যবহার হয়।
প্ৰকারভেদ
গামখারু বিভিন্ন প্ৰকারের হয়ে থাকে। এর মধ্যে উল্লেখযোগ্য কয়েকটি হল:
সরু আকারের গামখারুকে আসামের অনেকেই মুঠিখারু বলেও ডাকে। কিন্তু গামখারু ও মুঠিখারু মূলত আলাদা দুটি অলঙ্কার। গামখারু সাধারণত পাতলা হয় এবং ভিতরে রূপোর প্ৰলেপ দিয়ে তা দুই রকমভাবে বানানো হয়। পাতলা করে বানালে খরচ কম হয়। বরপেটাতে তৈরি করা রৌপ্য সোণপানী চরোবা গামখারু দাম ও সুলভ্যতার জন্য গোটা আসামে এটির প্ৰচলন রয়েছে।
১৩২৮
১৩২৮ গ্রেগরীয় বর্ষপঞ্জির একটি অধিবর্ষ।
৩১নং ওয়ার্ড, ঢাকা দক্ষিণ সিটি কর্পোরেশন
বিবরণ
ওয়ার্ড নম্বর ৩০ ঢাকা মহানগরের মৌলভী বাজার, আজিজুল্লাহ রোড, বেগম বাজার, আবুল হাসনাত রোড, পদ্মলোচন রায় লেন, কে,এম, আজম লেন, নুর বক্স লেন, আলী হোসেন খান রোড, নাবালক মিয়া লেন, আর্মেনীয়াম ষ্ট্রীট, আবুল খায়রাত রোড, কেদৗর নাথ দে লেন, আগা নওয়াব দেউড়ী, বেচারাম দেউড়ী, হাফিজ উল্লাহ রোড, গোলাম মোস্তফা লেন, ডি,সি, রায় রোড, শরৎচন্দ্র চক্রবর্ত্তী রোড, এ, সি, রায় রোড, জেলা রোড, দিগু বাবু লেন, মকিম কাটারা, বি,কে, রায় লেন, সেন্টাল জেল, যোগেন্দ্র নারায়ণ শীল ষ্ট্রীট এলাকা নিয়ে গঠিত।
যাবৎমল-ওয়াসিম লোকসভা কেন্দ্র
যবতমাল-ওয়াসিম লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯ ফেব্রুয়ারি ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি যবতমাল এবং ওয়াশিম জেলায় বিস্তৃত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্রের সবচেয়ে গুরুত্বপূর্ণ আসনগুলির মধ্যে অন্যতম হল যবতমাল-ওয়াসিম লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-